שארלוט רמפלינג

טסה שארלוט רמפלינג (באנגלית: Tessa Charlotte Rampling; נולדה ב-5 בפברואר 1946) היא שחקנית אנגלייה. עסקה גם בדוגמנות. רמפלינג נולדה בסטורמר שבאנגליה, אשר באסקס. בגיל שבע-עשרה החלה את קריירת המשחק שלה כשכיכבה בפרסומת, ועבדה במקביל כדוגמנית. בשנת 1965 קיבלה תפקיד קולנועי ראשון, שהיה ללא אזכור בכתוביות, בסרטו של ריצ'רד לסטר "The Knack... and how to get it". שנה לאחר מכן שיחקה את דמותה של מרדית' בסרט "נערה ושמה ג'ורג'י" (Georgy Girl), על פי ספרה של מרגרט פוסטר. מכאן הייתה דרכה סלולה בקולנוע הבריטי והצרפתי, והיא שיחקה בעשרות סרטי קולנוע וסדרות טלוויזיה כמו למשל בדמות האקדוחנית האנה ווילד בפרק בסדרה "הנוקמים". תפקיד יוצא דופן גילמה בסרט "שוער הלילה" (1974) בתור אסירה לשעבר במחנה ריכוז נאצי. באותה שנה שיחקה גם בתפקיד הנשי הראשי בסרט מדע בדיוני בשם "זארדוז", לצידו של שון קונרי ובבימויו של ג'ון בורמן. ב-1980 שיחקה בסרטו של וודי אלן, "אבק כוכבים". בשנת 1987 שיחקה בסרט ליבו של אנג'ל לצידם של רוברט דה נירו ומיקי רורק ובשנת 1988 שיחקה במותחן הבלשי "מי רצח אותי?" בכיכובו של דניס קווייד בשנת 1997 שיחקה את דודה מוד בכנפי היונה. בשנת 2002 כיכבה בסרט הצרפתי "נשיקות צרפתיות". בשנת 2003 גילמה תפקיד ראשי בסרט "בריכת שחייה". בשנת 2010 הופיעה רמפלינג בסרט "StreetDance 3D" לצד ניקולה ברלי ובסרט "לעולם אל תתן לי ללכת" שנעשה על פי ספר באותו שם. ב-2011 הופיעה בסרט מלנכוליה ובשנת 2013 השתתפה בעונה השמינית של הסדרה האמריקאית "דקסטר" בתפקיד ד"ר אוולין ווגל. בשנת 2015 לקחה חלק במיני-סדרת הדרמה "המרגל מלונדון" שיצר טום רוב סמית לרשת BBC. באותה שנה גם זכתה בבפרס דוב הזהב לשחקנית הטובה ביותר על תפקידה כקייט מרסר בסרט 45 שנים, ואף הייתה מועמדת לפרס אוסקר לשחקנית הטובה ביותר. בשנת 2017 שיחקה בסרט "תחושה של סוף" של הבמאי ההודי ריטש בטרה, ובשנת 2018 שיחקה במותחן הריגול "דרור אדום" לצידם של ג'ניפר לורנס וג'ואל אדגרטון. באותה שנה שיחקה בסרט "נוכחות זרה" (אנ'), בסרט הדרמה האמריקאי "Waiting for the Miracle to Come" לצד וילי נלסון, ובסרט הצרפתי "תראו איך הם רוקדים" בדמותה של אליזבת'. בשנת 2020 הצטלמה לסרט "בנדטה", של הבמאי ההולנדי פול ורהובן. הסרט יצא לאקרנים במהלך 2021. באותה שנה שיחקה בתפקיד ראשי לצד ג'ורג' פרייר בסרט הקולנוע "Juniper". עוד בשנת 2021, שיחקה בסרט הדרמה הצרפתי "הכול עבר בשלום" של הבמאי פרנסואה אוזון. בשנת 1972 נישאה לשחקן בריאן סאות'קומב. הזוג חי בשלישייה עם דוגמן נוסף ונולד להם ילד. הם התגרשו בשנת 1976. בשנת 1978 רמפלינג נישאה למלחין הצרפתי ז'אן מישל ז'אר, ממנו יש לה ילד נוסף, הקוסם דייוויד ז'אר. נישואיהם התפרקו בסוף שנות התשעים כשרמפלינג גילתה בצהובונים שז'אר אינו נאמן לה. אתר האינטרנט הרשמי של שארלוט רמפלינג שארלוט רמפלינג, ברשת החברתית Goodreads שארלוט רמפלינג, במסד הנתונים הקולנועיים IMDb (באנגלית) שארלוט רמפלינג, באתר "אידיבי", מאגר הידע העברי לקולנוע ישראלי ועולמי שארלוט רמפלינג, באתר AllMovie (באנגלית) שארלוט רמפלינג, באתר Rotten Tomatoes (באנגלית) שארלוט רמפלינג, באתר Metacritic (באנגלית) שארלוט רמפלינג, במסד הנתונים הקולנועיים KinoPoisk (ברוסית) שארלוט רמפלינג, באתר AllMusic (באנגלית) שארלוט רמפלינג, באתר MusicBrainz (באנגלית) שארלוט רמפלינג, באתר Discogs (באנגלית) שארלוט רמפלינג, באתר בילבורד (באנגלית) קתרין שוארד, הגרדיאן, נקודת המבט שלה: שרלוט רמפלינג עדיין מתעבת את הוליווד, באתר הארץ, 27 במאי 2011 אורי קליין, ראיון | הצד המואר של שרלוט רמפלינג, באתר הארץ, 27 במרץ 2012 רוני אפרת‏, שרלוט רמפלינג בישראל: "אני שחקנית, לא פוליטיקאית", באתר וואלה, 27 במרץ 2012 ליאה לוין, עכבר העיר אונליין, ראיון: הצד האפל של שרלוט רמפלינג, באתר הארץ, 27 במרץ 2012 אמיר בוגן, שרלוט רמפלינג: "אני נמשכת לצד האפל שלי", באתר ynet, 27 במרץ 2012 איתי יעקב, אייקון אופנה גם בגיל 72: שרלוט רמפלינג מהפנטת עם ובלי בגדים, באתר Xnet‏, 29 בנובמבר 2018 נירית אנדרמן, שרלוט רמפלינג: "החלטתי לחיות עם הפרצוף הזקן שלי, ולאנשים לא תהיה ברירה אלא להתרגל", באתר הארץ, 11 בדצמבר 2018 Ricardo Simich, Spy: Golden trio of Kiwi movies hitting screens, NZ Herald, ‏6 ביוני 2021